CELEX: 62008CA0492
Language: hu
Date: 2010-06-17 00:00:00
Title: C-492/08. sz. ügy: A Bíróság (első tanács) 2010. június 17-i ítélete — Európai Bizottság kontra Francia Köztársaság (Tagállami kötelezettségszegés — 2006/112/EK irányelv — Hozzáadottérték-adó — Kedvezményes adómérték — A 96. cikk és a 98. cikk (2) bekezdése — A III. melléklet 15. pontja — Jogi segítségnyújtás — Ügyvédi szolgáltatások — Teljes vagy részleges állami költségtérítés)

14.8.2010   
            
            
               HU
            
            
               Az Európai Unió Hivatalos Lapja
            
            
               C 221/6
            
         A Bíróság (első tanács) 2010. június 17-i ítélete — Európai Bizottság kontra Francia Köztársaság
   (C-492/08. sz. ügy) (1)
   
   (Tagállami kötelezettségszegés - 2006/112/EK irányelv - Hozzáadottérték-adó - Kedvezményes adómérték - A 96. cikk és a 98. cikk (2) bekezdése - A III. melléklet 15. pontja - Jogi segítségnyújtás - Ügyvédi szolgáltatások - Teljes vagy részleges állami költségtérítés)
   2010/C 221/09
   Az eljárás nyelve: francia
   
      Felek
   
   
      Felperes: Európai Bizottság (képviselők: M. Afonso, meghatalmazott)
   
      Alperes: Francia Köztársaság (képviselők: G. de Bergues és J.-S. Pilczer, meghatalmazottak)
   
      Tárgy
   
   Tagállami kötelezettségszegés — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HÉA-irányelv) (HL L 347., 1. o.) 96. cikkének, valamint 98. cikke (2) bekezdésének megsértése — Kedvezményes HÉA-mérték — A HÉA-irányelv III. mellékletében szereplő azon szolgáltatáscsoportok, amelyekre kedvezményes adómértéket lehet alkalmazni — Az állam által jogi segítségnyújtás keretében fizetett ügyvédi szolgáltatásokra alkalmazott HÉA-mérték csökkentése
   
      Rendelkező rész
   
   
               1.
            
            
               A Francia Köztársaság — mivel kedvezményes hozzáadottértékadó-mértéket alkalmazott az ügyvédek, a Conseil d’État és a Cour de cassation előtt eljáró ügyvédek, valamint a fellebbviteli bíróságok előtt eljáró jogi képviselők által jogi segítségnyújtás keretében nyújtott olyan szolgáltatásokra, amelyek után egészben vagy részben az államtól részesülnek költségtérítésben — nem teljesítette a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 96. cikkéből, valamint 98. cikkének (2) bekezdéséből eredő kötelezettségeit.
            
         
               2.
            
            
               A Bíróság a Francia Köztársaságot kötelezi a költségek viselésére.
            
         
      (1)  HL C 19., 2009.1.24.